# VNÚTORNÝ PREDPIS č.5

**Používanie a evidencia pečiatok na mestskom úrade v Tisovci**

|  |  |
| --- | --- |
| Názov a sídlo organizácie | **Mesto Tisovec** |
| IČO | 00319155 |
| Poradové číslo vnútorného predpisu | 5/2022 |
| Vypracoval | Ing. Kučeráková Eva,prednostka |
| Schválil | Mgr. Irena Milecová, primátorka mesta |
| Dátum vyhotovenia vnútorného predpisu | 19.1.2022 |
| Účinnosť vnútorného predpisu od | 1.2.2022 |
| Nahrádza | - |

Mesto Tisovec v súlade s Odporúčaním Ministerstva vnútra SR číslo 203-2005/06626 z 30. júna 2005, pre orgány územnej samosprávy na používanie štátnych symbolov ,označovanie budov samosprávnych orgánov a používanie symbolov územnej samosprávy

**v y d á v a**

túto

## Smernicu č. 5/2022 Používanie a evidencia pečiatok na mestskom úrade v Tisovci

**Článok I. Základné pojmy**

1. Pečiatkou sa rozumie gumová alebo plastová matrica a jej farebný odtlačok na listine. Pri výkone samosprávy, ale aj štátnej správy v rozsahu prenesenej kompetencie používame dva druhy úradných pečiatok a pomocné pečiatky:

1. **Úradné pečiatky so štátnym znakom**

**Mesto ako orgán územnej samosprávy požíva odtlačok úradnej pečiatky so štátnym znakom, nápisom Slovenská republika a názvom mesta na tie listiny, ktoré obsahujú rozhodnutie alebo úradné osvedčenie dôležitých skutočností alebo oprávnení vo veciach, v ktorých vykonáva štátnu správu podľa osobitných predpisov.**

aa) **okrúhla s priemerom 36 mm - v strede so štátnym znakom**, po odvode kruhu okolo štátneho znaku je názov mesta „**MESTO TISOVEC** \*\*\***1**\*\*\*“, nápis „**SLOVENSKÁ REPUBLIKA**“ je vložený do pečatného poľa po oboch stranách štátneho znaku. Nápis na pečiatke je vyhotovený veľkými tlačenými písmenami a text sa zásadne uvádza v štátnom jazyku.

Identifikovanie úradnej pečiatky so štátnym znakom zabezpečujú arabské číslice, ktorými sú jednotlivé exempláre pečiatok označené v päte podľa kruhopisu.

Farba odtlačku pečiatky je červená.

ab) **okrúhla s priemerom 22 mm - v strede so štátnym znakom**, po odvode kruhu okolo štátneho znaku je názov mesta „**MESTO TISOVEC** \*\*\***1**\*\*\*“, nápis „**SLOVENSKÁ REPUBLIKA**“ je vložený do pečatného poľa po oboch stranách štátneho znaku.

Menší variant úradnej pečiatky s priemerom 22 mm (môže byť aj 17 mm) je zhodný so základnou úradnou pečiatkou s priemerom 36 mm.

Farba odtlačku pečiatky je červená.

ac) **okrúhla s priemerom 22 mm - v strede so štátnym znakom**, po odvode kruhu okolo štátneho znaku je názov mesto „**MESTO TISOVEC OHLASOVŇA**“, nápis „**SLOVENSKÁ REPUBLIKA**“ je vložený do pečatného poľa po oboch stranách štátneho znaku. Nápis na pečiatke je vyhotovený veľkými tlačenými písmenami a text sa zásadne uvádza v štátnom jazyku.

Farba odtlačku pečiatky je červená.

**Úradné pečiatky s erbom mesta**

**Mesto ako orgán územnej samosprávy požíva odtlačok úradnej pečiatky s erbom mesta a názvom mesta (vyhotovenej podľa pečate mesta) na tie listiny, ktoré vydáva pri výkone samosprávnej pôsobnosti.**

ba) **okrúhla s priemerom 36 mm - v strede s erbom mesta,** po odvode kruhu okolo erbu je uvedený v štátnom jazyku súvislý názov mesta tvorený veľkými tlačenými písmenami „**MESTO TISOVEC“**

Farba odtlačku pečiatky je červená.

bb) **okrúhla s priemerom 22 mm - v strede s erbom mesta,** po odvode kruhu okolo erbu je uvedený v štátnom jazyku súvislý názov mesta tvorený veľkými tlačenými písmenami „**MESTO TISOVEC“**

Menší variant úradnej pečiatky s priemerom 22 mm (môže byť aj 17 mm) je zhodný so základnou úradnou pečiatkou s priemerom 36 mm.

Farba odtlačku pečiatky je červená.

**Pomocné pečiatky**

**Ostatné tvary pečiatok sa nepovažujú za úradné pečiatky a nemožno ich používať na označenie listín pri výkone samosprávnej pôsobnosti. Takéto pečiatky, zväčša obdĺžnikovitého tvaru, sú iba pomocné a používajú sa napr. na označenie mesta a jej adresy na obálkach pri označovaní odosielateľa, označenie listiny vydanej mestom, ktorá nepoužíva hlavičkový papier a pod**.

ca) **obdĺžnikovitá – nápisová** pečiatka s textom: názov úradu a sídlo

„MESTO TISOVEC

## Mestský úrad Tisovec Nám. Dr. V. Clementisa 1

980 61 Tisovec

Používa sa v bežnom administratívnom styku.

cb) **obdĺžnikovitá – nápisová** pečiatka s textom: názov úradu, sídlo, IČO, DIČ

„Mesto Tisovec

## Nám. Dr. V. Clementisa 1

980 01 Tisovec

IČO 00139

Používa sa prevažne na identifikáciu obce na účtovných dokladoch.

## cc) ďalšie obdĺžnikovité pečiatky

Medzi pomocné pečiatky patria aj iné, ktoré sú evidované v centrálnej evidencii pečiatok na mestskom úrade v Tisovci - napr.: pečiatky používané v podateľni pre centrálnu evidenciu záznamov (**prezenčná** pečiatka), pečiatky na vyznačovanie právoplatnosti a vykonateľnosti rozhodnutí, pečiatky používané pri osvedčovaní podpisov a listín a pod.

Farba odtlačku pomocnej pečiatky je väčšinou modrá.

Červená farba odtlačku pomocnej pečiatky sa používa na odtlačok prezentačnej pečiatky, na odtlačok pečiatok používaných podľa právnych predpisov v oblasti ochrany utajovaných skutočností a ochrany osobných údajov.

### Článok II. Používanie pečiatok

1. **Odtlačok úradnej pečiatky s priemerom 36 mm** sa používa na úradných listinách, ktorých obsahom je najmä:

pri výkone štátnej správy (**červená so štátnym znakom**)

* + - potvrdenie rozhodnutí, osvedčenie dôležitých skutočností a oprávnení alebo vierohodností písomností vydaných pri výkone štátnej správy v rozsahu osobitných predpisov

pri výkone samosprávy (**červená s erbom mesta**)

* + - na pečiatkovanie písomností, kde mesto vystupuje ako právnická osoba
    - na pečiatkovanie rozhodnutí vydaných v správnom konaní, v daňovom a poplatkovom konaní, v ktorom primátorka má postavenie správneho a daňového orgánu
    - na písomnosti, ktoré obsahujú uznesenia mestského zastupiteľstva, zápisnice zo zasadnutí zastupiteľstva alebo rozhodnutia orgánu mesta, alebo ktoré osvedčujú dôležité skutočnosti alebo oprávnenia
    - rozhodnutie správneho orgánu vydané podľa osobitných právnych predpisov
    - nariadenia a príkazy primátorkou mesta
    - plnomocenstvo udelené primátorkou
    - poverenie udelené primátorkou na vykonanie kontroly
    - zmluvy a iné dohody
    - pracovnoprávne vzťahy
    - odpisy rozhodnutí, výpisy, potvrdenia a pod.

1. Odtlačok úradnej pečiatky sa umiestňuje v strede listiny, dva až tri riadky pod spodným okrajom textu. Podpis sa pripája na listinu vpravo od odtlačku úradnej pečiatky tak, aby do pečiatky nezasahoval.

Odtlačok úradnej pečiatky **s priemerom 22 mm** sa používa na osobitné účely, na tlačivá menšieho formátu, najmä na úradných tlačivách a preukazoch, alebo korešpondencii, na vyznačovanie právoplatnosti rozhodnutia a pod. Odtlačok sa umiestňuje na miesto vyznačené na úradnom tlačive alebo priamo k textu, ktorý sa potvrdzuje.

1. **Odtlačok pomocnej pečiatky** – **nápisová obdĺžniková pečiatka** (**modrá**) sa používa v bežnom administratívnom styku. Na pomocných pečiatkach nie je zobrazený štátny znak, ani erb mesta (erb mestaa môže ale nemusí byť zobrazený). Pečiatka mestského úradu sa odtláča pod textom v pravej polovici listového papiera, alebo v ľavej hornej časti papiera, ktorý nemá záhlavie. Iné pomocné pečiatky sa používajú podľa potreby.
2. Za správne používanie úradnej pečiatky zodpovedá príslušný zamestnanec alebo vedúci zamestnanec
3. Všetky ostatné pečiatky, ktoré sa nadobudnutím účinnosti tejto smernice prestanú na úrade používať sa vyradia cez likvidačnú komisiu postupom uvedeným v článku V. tejto smernice.

### Článok III. Vyhotovovanie pečiatok

1. Vyhotovovanie nových pečiatok zabezpečuje štatutárny orgán mesta .
2. Nadobudnutím účinnosti tejto smernice zamestnanci mestského úradu v Tisovci zosúladia stav v používaní pečiatok s touto smernicou.

### Článok IV.

**Evidencia úradných pečiatok**

1. Evidenciu úradných a pomocných pečiatok vedie mestský úrad ako prílohu tejto smernice (príloha č. 1 – Centrálna evidencia pečiatok).
2. Evidencia pečiatok obsahuje:
   * poradové číslo
   * odtlačok pečiatky
   * meno a priezvisko, funkciu a osobné číslo zamestnanca, ktorý pečiatku prevzal a ju používa
   * záznam o prevzatí pečiatky s dátumom a podpisom zamestnanca
   * záznam o vrátení pečiatky s dátumom a podpisom zamestnanca
3. Zamestnanec, ktorý prevzal pečiatku je povinný zabezpečiť jej ochranu pred zneužitím a stratou.
4. Poškodenú alebo nečitateľnú pečiatku, alebo pečiatku ktorá stratila platnosť, zamestnanec (ktorý ju používa) interným listom odstúpi primátorke mesta s návrhom na jej likvidáciu. Návrh na likvidáciu pečiatky (interný list) obsahuje jej popis, odtlačok, dôvod návrhu na likvidáciu, podpis zamestnanca a súhlas primátorky mesta. V centrálnej evidencii pečiatok sa vykoná v evidenčnej karte pečiatky (príloha č. 2 – Evidenčná karta pečiatky) záznam o jej vrátení a následne po jej likvidácii aj záznam o vyradení pečiatky.
5. V prípade straty pečiatky je zamestnanec povinný toto okamžite hlásiť primátorke mesta. O strate bude spísaný záznam, ktorý sa priloží k evidenčnej karte pečiatky.
6. Pri ukončení pracovného pomeru, zamestnanec vráti pečiatky, ktoré prevzal a spíše sa o tom zápis.
7. Evidencia pečiatok a záznamy v nej sú súčasťou registratúry úradu a archivujú sa. Ak príslušný štátny archív skonštatuje, že vyradené úradné pečiatky sú dokumentačne hodnotné, budú protokolárne odovzdané do trvalej úschovy príslušnému archívu.

### Článok V.

**Likvidácia pečiatok**

1. Na likvidáciu neplatných, poškodených, vyradených alebo nečitateľných pečiatok je príslušná likvidačná komisia zriadená pri mestskom úrade Tisovci, ktorá zabezpečí nezvratné zničenie pečiatok, o čom vyhotoví záznam, ktorý odovzdá primátorke mesta, za účelom vyradenia pečiatok z evidencie. Likvidačná komisia je trojčlenná a tvoria ju zamestnanci mestského úradu, príp. poslanci mestského zastupiteľstva.
2. Návrh na likvidáciu neplatných, poškodených, vyradených alebo nečitateľných pečiatok podáva mestský úrad, ktorý vedie evidenciu pečiatok. Zamestnanec mestského úradu interným listom odstúpi pečiatky určené na likvidáciu (ich odtlačky, resp. ich opis sú uvedené na internom liste) likvidačnej komisii. Po nezvratnej fyzickej likvidácii a po obdržaní záznamu o likvidácii pečiatky

od likvidačnej komisie príslušný zamestnanec mestského úradu urobí záznam v evidenčnej karte príslušnej pečiatky o jej likvidácii.

### Článok VI. Zodpovednosť za používanie pečiatok

1. Smernica je záväzná pre všetkých zamestnancov mestského úradu v Tisovci.
2. Za správne používanie pečiatok zodpovedá primátorka mesta.
3. Za porušovanie tejto smernice budú voči zamestnancom vyvodené dôsledky v zmysle platného Pracovného poriadku.

V Tisovci dňa 19.1.2022

Mgr: Irena Milecová v.r

Primátorka mesta

Príloha č.1 k smernici – VZOR

# Centrálna evidencia pečiatok mestského úradu Tisovec

|  |  |  |  |  |  |
| --- | --- | --- | --- | --- | --- |
| **Poradové číslo** | **Odtlačok pečiatky** | **Typ pečiatky** | **Meno, priezvisko, titul, funkcia**  **a osobné číslo**  **zamestnanca** | **Dátum prevzatia** | **Podpis zamestnanca** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Príloha č.2 k smernici – VZOR

# Evidenčná karta pečiatky mestského úradu Tisovec

|  |  |  |
| --- | --- | --- |
| **1.** | **Odtlačok pečiatky** | |
|  | |
| **2.** | **Číslo pečiatky** |  |
| **3.** | **Farba pečiatky** |  |
| **4.** | **Typ pečiatky** |  |
| **5.** | **Meno, priezvisko, titul, funkcia a osobné číslo zamestnanca, ktorý pečiatku prevzal** |  |
| **6.** | **Podpis zamestnanca** |  |
| **7.** | **Dátum prevzatia pečiatky** |  |
| **8.** | **Záznam o vrátení pečiatky** |  |
| Dátum vrátenia |  |
| Podpis zamestnanca, ktorý pečiatku vrátil |  |
| **9.** | **Záznam o vyradení pečiatky** |  |
| Na základe záznamu o likvidácii od likvidačnej  komisie (napr. číslo zo dňa) |  |
| Dátum vyradenia |  |